ಬರಾಬರ್ ಗುಹೆಗಳು

**ಬರಾಬರ್ ಗುಡ್ಡದ ಗುಹೆಗಳು** ಭಾರತದಲ್ಲಿ ಉಳಿದುಕೊಂಡಿರುವ ಅತ್ಯಂತ ಹಳೆಯ ಕಲ್ಲಿನಲ್ಲಿ ಕೆತ್ತಿದ ಗುಹೆಗಳಾಗಿವೆ. ಇವುಗಳ ಕಾಲಮಾನ ಮೌರ್ಯ ಸಾಮ್ರಾಜ್ಯದಿಂದ (ಕ್ರಿ.ಶ. ೩೨೨-೧೮೫) ಎಂದು ಹೇಳಲಾಗಿದೆ. ಕೆಲವು ಅಶೋಕನ ಶಾಸನಗಳನ್ನು ಹೊಂದಿವೆ. ಇದು ಭಾರತದ ಬಿಹಾರ ರಾಜ್ಯದ ಜೆಹಾನಾಬಾದ್ ಜಿಲ್ಲೆಯ ಮಖ್‍ದುಂಪುರ್ ಪ್ರದೇಶದಲ್ಲಿ, ಗಯಾದ ೨೪ ಕಿ.ಮಿ. ಉತ್ತರಕ್ಕೆ ಸ್ಥಿತವಾಗಿದೆ.

## ಬರಾಬರ್ ಗುಡ್ಡದಲ್ಲಿರುವ ಗುಹೆಗಳು 
ಬರಾಬರ್ ಗುಡ್ಡದಲ್ಲಿ ನಾಲ್ಕು ಗುಹೆಗಳಿವೆ: ಕರನ್ ಚೌಪಾರ್, ಲೋಮಸ್ ರಿಶಿ, ಸುದಾಮಾ ಮತ್ತು ವಿಶ್ವಕರ್ಮ.]]

### ಸುದಾಮಾ ಗುಹೆ 
thumb

ಸುದಾಮಾ ಗುಹೆಯು ಬರಾಬರ್ ಗ್ರಾನೈಟ್ ಗುಡ್ಡದ ದಕ್ಷಿಣ ಬದಿಯ ಮೇಲೆ ಸ್ಥಿತವಾಗಿದೆ. ಇದು ಲೋಮಸ್ ಋಷಿಗೆ ಹತ್ತಿರವಿದೆ. ಇದು ಬಹುಶಃ ಗುಂಪಿನಲ್ಲಿ ಅಗೆಯಲಾದ ಮೊದಲ ಗುಹೆಯಾಗಿದೆ. ಈ ಗುಹೆಯನ್ನು ಸಾಮ್ರಾಟ್ ಅಶೋಕನು ಕ್ರಿ.ಪೂ. ೨೫೭ರಲ್ಲಿ ಸಮರ್ಪಿಸಿದನು.
ಚಿತ್ರ:Sudama and Lomas Rishi entrances.jpg|ಮುಂಭಾಗದಲ್ಲಿ ಸುದಾಮಾ ಗುಹೆಯ ಪ್ರವೇಶದ್ವಾರ.
ಚಿತ್ರ:Sudama cave entrance.jpg|ಸುದಾಮಾ ಗುಹೆಯ ಪ್ರವೇಶದ್ವಾರ.
ಚಿತ್ರ:Barabar Caves - Sudama Cave Entrance (9224604879).jpg|ಸುದಾಮಾ ಗುಹೆಗೆ ಪ್ರವೇಶ ಆವಾರ.
ಚಿತ್ರ:Barabar Caves - Inside Sudama Cave (9227379552).jpg|ಒಳಗಿನ ಗೋಡೆಯು ಪರಿಪೂರ್ಣವಾಗಿ ನಯಗೊಳಿಸಿದ ಗ್ರಾನೈಟ್ ಮೇಲ್ಮೈಗಳನ್ನು ಹೊಂದಿದೆ.

### ಕರನ್ ಚೌಪಾರ್ ಗುಹೆ 
thumb

ಕರನ್ ಚೌಪಾರ್ (ಅಥವಾ ಕರ್ಣ ಚೌಪಾರ್) ಬರಾಬರ್ ಗ್ರಾನೈಟ್ ಗುಡ್ಡದ ಉತ್ತರ ಬದಿಯಲ್ಲಿದೆ. ಇದು ಅವನ ಆಳ್ವಿಕೆಯ ಕಾಲದ ೧೯ನೇ ವರ್ಷದ ಕಾಲಮಾನದ್ದೆಂದು ನಿರ್ಧರಿಸಲಾದ ಅಶೋಕನ ಒಂದು ಶಾಸನವನ್ನು ಹೊಂದಿದೆ, ಅಂದರೆ ಸುಮಾರು ಕ್ರಿ.ಪೂ. ೨೫೦ರಲ್ಲಿ.
ಚಿತ್ರ:Karna Chopar cave inside view.jpg|ಒಳಭಾಗ
ಚಿತ್ರ:Inscription of Karna Chaupar cave.jpg|ಆಜೀವಿಕರಿಗೆ ಸಮರ್ಪಿತವಾದ ಅಶೋಕನ ಶಾಸನ.
ಚಿತ್ರ:Barabar caves inscription.jpg|ಗುಪ್ತರ ಕಾಲದ ಶಾಸನ (ಹಿನ್ನೆಲೆಯಲ್ಲಿ)
ಚಿತ್ರ:Barabar caves outside.jpg|ಹೊರಭಾಗದಲ್ಲಿ ಬೌದ್ಧ ಉಬ್ಬು ಶಿಲ್ಪಗಳು

### ವಿಶ್ವಕರ್ಮ ಗುಹೆ 
thumb

ವಿಶ್ವ ಮಿತ್ರ ಎಂದೂ ಕರೆಯಲ್ಪಡುವ ವಿಶ್ವಕರ್ಮ ಗುಹೆಯನ್ನು ಕಡಿಬಂಡೆಯೊಳಗೆ ಕೆತ್ತಲ್ಪಟ್ಟ "ಅಶೋಕನ ಮೆಟ್ಟಿಲು"ಗಳಿಂದ ಪ್ರವೇಶಿಸಬಹುದು. ಇದು ನೂರು ಮೀಟರ್‌ಗಳಷ್ಟಿದ್ದು ಮುಖ್ಯ ಗ್ರಾನೈಟ್ ಗುಡ್ಡದ ಸ್ವಲ್ಪ ಪೂರ್ವದಲ್ಲಿದೆ.
ಚಿತ್ರ:Barabar caves stairs.jpg|ವಿಶ್ವಕರ್ಮಕ್ಕೆ ಕರೆದೊಯ್ಯುವ "ಅಶೋಕ ಮೆಟ್ಟಿಲುಗಳು"
ಚಿತ್ರ:Vivaskarma cave BL.jpg|ಪ್ರವೇಶದ್ವಾರ ಮತ್ತು ಒಳಗಿನ ಮಾರ್ಗ.
ಚಿತ್ರ:Barabar caves Vivaskarma cave Ashoka inscription.jpg|ಅಶೋಕನ ಅರ್ಪಣಾತ್ಮಕ ಶಾಸನ.
ಚಿತ್ರ:Piyadasi in Brahmi script (name of king Ashoka in his inscriptions).jpg|"ಪಿಯದಸಿ", ಅಶೋಕನ ಗೌರವಸೂಚಕ ಹೆಸರು, ಬ್ರಾಹ್ಮಿ ಲಿಪಿಯಲ್ಲಿ.

## ನಾಗಾರ್ಜುನಿ ಗುಹೆಗಳು 
thumb

ನಾಗಾರ್ಜುನಿ ಗುಡ್ಡದ ಹತ್ತಿರದ ಗುಹೆಗಳನ್ನು ಬರಾಬರ್ ಗುಹೆಗಳ ಕೆಲವು ದಶಕಗಳ ನಂತರ ನಿರ್ಮಿಸಲಾಯಿತು. ಇವನ್ನು ಅಶೋಕನ ಮೊಮ್ಮಗ ಮತ್ತು ಉತ್ತರಾಧಿಕಾರಿಯಾದ ದಶರಥ ಮೌರ್ಯನು ಸಮರ್ಪಿಸಿದನು.

### ಗೋಪಿಕಾ ಗುಹೆ 
ಗೋಪಿ ಅಥವಾ ಗೋಪಿ ಕಾ ಕುಭಾ ಅಥವಾ ಸರಳವಾಗಿ ನಾಗಾರ್ಜುನಿ ಎಂದೂ ಕರೆಯಲ್ಪಡುವ ಗೋಪಿಕಾ ಗುಹೆಯು ಬರಾಬರ್ ಸಂಕೀರ್ಣದ ಎಲ್ಲ ಗುಹೆಗಳ ಪೈಕಿ ಅತಿ ದೊಡ್ಡದು. ಇತರ ಗುಹೆಗಳಿಗೆ ಭಿನ್ನವಾಗಿ, ಕೋಣೆಯ ಎರಡೂ ತುದಿಗಳು ವೃತ್ತಾಕಾರವಾಗಿರುವ ವಿಶಿಷ್ಟತೆಯನ್ನು ಹೊಂದಿವೆ.
ಚಿತ್ರ:Gopika cave outside.jpg|ಗುಹೆಯ ಮುಂಭಾಗ
ಚಿತ್ರ:Dasaratha Maurya inscription on entrance of Gopika cave.jpg|ಪ್ರವೇಶದ್ವಾರದ ಮೇಲೆ ದಶರಥ ಮೌರ್ಯನ ಸಮರ್ಪಣಾ ಶಾಸನ. ಸುಮಾರು ಕ್ರಿ.ಶ. ೨೩೦.
ಚಿತ್ರ:Gopika cave inscription of Dasaratha Maurya.jpg|ದಶರಥ ಮೌರ್ಯನ ಶಾಸನದ ಪ್ರತಿಲೇಖನ
ಚಿತ್ರ:Barabar Caves - Cave Entrance with Dorjee (9227649922).jpg|ಪ್ರವೇಶದ್ವಾರದ ಮೊಗಸಾಲೆ, ನಯಗೊಳಿಸಿದ ಗೋಡೆಗಳು ಗೋಪಿಕಾ ಗುಹಾ ಶಾಸನವನ್ನು ಹೊಂದಿವೆ.

### ವದಥೀಕ ಮತ್ತು ವಪೀಯಕ ಗುಹೆಗಳು 
thumb

ಈ ಎರಡು ಗುಹೆಗಳು ಗುಡ್ಡದ ಉತ್ತರ ಬದಿಯ ಮೇಲೆ ಸ್ವಲ್ಪ ಎತ್ತರದಲ್ಲಿವೆ.

* **ವದಥೀಕ ಗುಹೆ**. ಇದು ಬಂಡೆಯ ಒಂದು ಕೊರಕಲಿನಲ್ಲಿ ಸ್ಥಿತವಾಗಿದೆ. ಈ ಗುಹೆಯನ್ನು ದಶರಥ ಮೌರ್ಯನು ಆಜೀವಿಕ ಪಂಥಕ್ಕಾಗಿ ಸಮರ್ಪಿಸಿದನು.

* **ವಪೀಯಕ ಗುಹೆ**, "ಬಾವಿ ಗುಹೆ" ಎಂದೂ ಕರೆಯಲ್ಪಡುತ್ತದೆ. ಇದು ಕೂಡ ಆಜೀವಿಕರ ಪಂಥಕ್ಕೆ ದಶರಥನು ಸಮರ್ಪಿಸಿದನು.

ಚಿತ್ರ:Dasaratha Maurya inscription on entrance of Vadathika cave.jpg|ವದಥೀಕ ಗುಹೆಯ ಪ್ರವೇಶದ್ವಾರದ ಮೇಲೆ ದಶರಥನ ಸಮರ್ಪಣಾ ಶಾಸನ. ಕ್ರಿ.ಪೂ. ೩ನೇ ಶತಮಾನ.
ಚಿತ್ರ:Vapiyaka cave entrance.jpg|ವಪೀಯಕ ಗುಹೆಯ ಪ್ರವೇಶದ್ವಾರ.
ಚಿತ್ರ:5th or 6th century Vadathika Cave Inscription, Sanskrit, Shaivism, Anantavarman, Gupta script, Ancient Om symbol 2.jpg|ವದಥೀಕ ಗುಹಾ ಶಾಸನ, ಕ್ರಿ.ಶ. 5-6ನೇ ಶತಮಾನ.

## ಟಿಪ್ಪಣಿಗಳು 
## ಉಲ್ಲೇಖಗಳು 
* 
* 

## ಹೆಚ್ಚಿನ ಓದಿಗೆ 
* 

## ಹೊರಗಿನ ಕೊಂಡಿಗಳು 
* Detailed notes on the Barabar Caves and its use as Marabar Caves in E.M. Fosters *Passage to India*
* Barabar Caves  and Nagarjuni Caves , description by Wondermondo

ವರ್ಗ:ಬಿಹಾರ
ವರ್ಗ:ಪ್ರವಾಸಿ ಆಕರ್ಷಣೆಗಳು